CELEX: 32014D0920
Language: fi
Date: 2014-12-15 00:00:00
Title: Neuvoston päätös 2014/920/YUTP, annettu 15 päivänä joulukuuta 2014 , Euroopan unionin sotilaskomitean puheenjohtajan nimittämisestä

18.12.2014   
            
            
               FI
            
            
               Euroopan unionin virallinen lehti
            
            
               L 363/149
            
         NEUVOSTON PÄÄTÖS 2014/920/YUTP,
   annettu 15 päivänä joulukuuta 2014,
   Euroopan unionin sotilaskomitean puheenjohtajan nimittämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 240 artiklan,
   ottaa huomioon Euroopan unionin sotilaskomitean perustamisesta 22 päivänä tammikuuta 2001 tehdyn neuvoston päätöksen 2001/79/YUTP (1),
   sekä katsoo seuraavaa:
   
               (1)
            
            
               Päätöksen 2001/79/YUTP 3 artiklan 1 kohdan mukaan neuvosto nimittää Euroopan unionin sotilaskomitean, jäljempänä ’sotilaskomitea’, puheenjohtajan sotilaskomiteaan kokoontuneiden puolustusvoimien komentajien suosituksesta. Päätöksen 2001/79/YUTP 3 artiklan 2 kohdan mukaan puheenjohtajan toimikausi on kolme vuotta ellei neuvosto toisin päätä.
            
         
               (2)
            
            
               Neuvosto nimitti 23 päivänä tammikuuta 2012 kenraali Patrick de ROUSIERS'n sotilaskomitean puheenjohtajaksi 6 päivänä marraskuuta 2012 alkavaksi kolmivuotiskaudeksi (2).
            
         
               (3)
            
            
               Puolustusvoimien komentajien tasolla 12 ja 13 päivänä marraskuuta 2014 kokoontunut sotilaskomitea suositteli kenraali Mikhail KOSTARAKOSin nimittämistä sotilaskomitean puheenjohtajaksi,
            
         ON HYVÄKSYNYT TÄMÄN PÄÄTÖKSEN:
   1 artikla
   Kenraali Mikhail KOSTARAKOS nimitetään Euroopan unionin sotilaskomitean puheenjohtajaksi 6 päivänä marraskuuta 2015 alkavaksi kolmivuotiskaudeksi.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 15 päivänä joulukuuta 2014.
      
         
            Neuvoston puolesta
         
         
            Puheenjohtaja
         
         F. MOGHERINI
      
   
   
      (1)  EYVL L 27, 30.1.2001, s. 4.
   
      (2)  Neuvoston päätös 2012/34/YUTP, tehty 23 päivänä tammikuuta 2012, Euroopan unionin sotilaskomitean puheenjohtajan nimittämisestä (EUVL L 19, 24.1.2012, s. 21).